Charakteristika a stav plnenia jednotlivých zmlúv  s návrhom na           
               zmenu zmluvných  podmienok v súlade so Zásadami

Zmluva č. 468/1994 zo dňa 14.3.1994 bola uzatvorená na základe Uznesenia vlády SR č. 127 z 15. 2.1994  o priamom predaji časti majetku podniku MAKYTA, š. p., Púchov   spoločnosti MAKYTA, a. s., Púchov medzi zmluvnými stranami  FNM SR ako predávajúcim a  spoločnosťou  MAKYTA,  a. s., so sídlom Púchov ako kupujúcim. 

     Účinnosť zmluvy je od 1. 4. 1994

     Kúpna cena vo výške  800,000.000,- Sk má byť uhradená v rokoch 1994-2003,  z toho časť KC vo výške 400,000.000,-Sk je formou investícií vynaložených do sprivatizovaného podniku a to v termíne do roku 2003, a časť vo výške 400,000.000,-Sk sú finančné platby v termíne do 31.12.2003. 
Spoločnosť  MAKYTA, a. s., Púchov  doteraz  preinvestovala 400,000.000,-Sk čo je celá “investičná časť”“ kúpnej ceny /ďalej KC/ a finančne uhradila 240,000.000,-Sk, čo predstavuje 60% z finančného plnenia kúpnej ceny.
Spoločnosti zostáva ešte uhradiť za roky 2002 a 2003 zostatok KC v celkovej výške 160,000.000,-Sk.    

    Bilančné ocenenie: 629,083.000,-Sk

    Charakteristika a dôvody žiadosti uvádzané kupujúcim:
Spoločnosť MAKYTA, a. s., Púchov  žiada  o možnosť splatenia časti zostatku kúpnej ceny vyplývajúcej z kúpnej zmluvy č. 468/1994 formou realizácie investícií vynaložených na rozvoj  sprivatizovaného majetku z dôvodu zrýchleného splatenia kúpnej ceny a ukončenia zmluvného vzťahu s FNM SR.

Spoločnosť MAKYTA a. s., Púchov si doteraz  plní  všetky zmluvné  podmienky  a splátky  kúpnej ceny  má uhradené v zmluvne dohodnutých termínoch.

Podporné hľadiská pre posúdenie žiadosti a súlad so Zásadami: 
•	zmluva č.468/1994 bola uzatvorená na základe rozhodnutia o priamom predaji
•	výška kúpnej ceny sa schválením žiadosti nemení
•	od uzavretia zmluvy  uplynulo 8 rokov
•	spoločnosť  k dnešnému dňu uhradila 60 %  kúpnej ceny z finančnej časti, investičnú časť celú
•	spoločnosť je ekonomicky fungujúca, naďalej rozvíja  výrobu
•	zabezpečuje porovnateľne primeranú zamestnanosť /3 200 zamestnancov/
•	plní si povinnosti voči vybraným inštitúciám štátnej správy
•	schválením navrhovanej zmeny sa urýchli ukončenie zmluvného vzťahu s Fondom  o 1,5 roka
•	schválenie zmeny podmienok zmluvy umožní, že kupujúci splní svoje záväzky voči Fondu ako aj voči štátnym inštitúciám a bude zabezpečovať zamestnanosť na porovnateľnej úrovni
•	podnik bol bilančne ocenený na sumu 629,083.000,-Sk, kúpna cena bola stanovená na 800,000.000,-Sk /rozdiel predstavuje čiastku 170,917.000,-Sk/ 

Posúdenie žiadosti podľa dvoch hľadísk v zmysle Zásad:
A/ návrh na vyplatenie nesplatenej časti  kúpnej ceny v pomere 6:4 /finančné plnenie: plnenie investíciami/

      Zostatok kúpnej ceny .... 160,000.000,-Sk, z nej
•	 60 %  finančné plnenie  predstavuje    96 000 000,- Sk /do 31.08.2002/
•	 40 %  forma realizovaných investícií   64 000 000,- Sk /do 31.12.2002/

B/ návrh na princípe “súčasnej hodnoty budúcich príjmov” podľa splátkového harmonogramu pri 15 % disk.sadzbe:
	     
splátka kúpnej ceny  x  koeficient súčasnej hodnoty = súčasná hodnota splátky

p. č. | Splátka | Splatnosť | koeficient súčasnej hodnoty | súčasná hodnota splátky
6. | 80 000 000,-Sk | 31.12.2002 | 0,8696 | 69 568 000,-Sk
7. | 80 000 000,-Sk | 31.12.2003 | 0,7561 | 60 488 000,-Sk
spolu | 160 000 000,-Sk | | | 130 056 000,-Sk

Vzhľadom k tomu, že kúpna cena bola stanovená na sumu 800 000 000,-Sk, čo je o 170 917 000,-Sk vyššia suma ako samotné bilančné ocenenie podniku, ktoré bolo vyčíslené na sumu 629 083 000,-Sk je možné riešiť žiadosť v zmysle časti II., Prípadu A., bod 2/ pís.a/ “Zásad FNM SR pre postup za účelom zmien ustanovení v zmluvách” schválených a účinných dňom 15. 2.2002, t. j. v pomere  6: 4.
   
      Kupujúca spoločnosť  na základe Uznesenia Prezídia FNM SR uhradí zostatok kúpnej ceny nasledovne : 
- splátku kúpnej ceny za rok 2002 vo výške 80 000 000,-Sk do 31.08.2002
- splátku kúpnej ceny za rok 2003 vo výške 20 000 000,-Sk do 31.08.2002
- zostatok kúpnej ceny vo výške 60 000 000,-Sk formou investícií zrealizovanými nad zmluvne dohodnutý rámec do rozvoja sprivatizovaného podniku, ktoré kupujúca spoločnosť zrealizuje najneskôr do 31.12.2002 minimálne v rozsahu započítavaného zostatku kúpnej ceny a následne preukáže v súlade s požiadavkami predávajúceho najneskôr 28.02.2003, čím sa zvýši časť  kúpnej ceny hradená investíciami na 460 000 000,-Sk